იფნურა
იფნურა (ლათ. Dictamnus) — მრავალწლოვან ბალახოვან მცენარეთა გვარი ტეგანისებრთა ოჯახისა. დიდი ზომისა. საქართველოში გვხვდება 2 სახეობა, მეტწილად ტყისპირებზე, ნათელ ტყეებში, ბუჩქნარებსა და ნაკაფებში, აგრეთვე ველებზეც. მცენარის ყველა ნაწილი მოფენილია შავი ჯირკვლებით, რომლებსაც დიდი რაოდენობით (განსაკუთრებით ყვავილობისას) გამოყოფენ ეთეროვან ზეთებს (წყნარ ამინდში იფნურთან ანთებული ასანთის მიტანისას სწრაფად ჩნდება ალი, შეხებისას აჩენს წყლულებს).